钦定古今图书集成/明伦汇编/官常典/第057卷 > 赵共王恢
## 钦定古今图书集成/明伦汇编/官常典/第057卷 > 赵共王恢

按《汉书》本传：“赵共王恢，高祖十一年，梁王彭越诛，立
恢为梁王。十六年，赵幽王死，吕后徙恢王赵，恢心不
乐。太后以吕产女为赵王后。王后从官皆诸吕也，内
擅权，微司赵王，王不得自恣。王有爱姬，王后鸩杀之。
王乃为歌诗四章，令乐人歌之。王悲思，六月自杀。太
后闻之，以为用妇人故自杀，无思奉宗庙礼，废其嗣。”